《八音诗 其五》
宋代·孔平仲

金弦调阴阳，诸公尽梁栋。石室校图书，英才皆屈宋。

丝侵鬓边校，濒老知无用。竹径理旧居，蔬畦阅新种。

匏刳以酌酒，自唱出歌送。土燥叶可收，水清鱼益众。

革屦随藜杖，徜徉步方纵。木末见栖鸦，暝归街鼓动。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。